На основу члана 10. Статута општине Пријепоље („Службени гласник општине Пријепоље“, број 3/2019,3/21,6/22) и члана 7.став 4. и члана 13. Одлуке о наградама и јавним признањима општине Пријепоље („Службени гласник општине Пријепоље“, број 7/2017,17/2020 и 5/2024) и Одлуке о расписивању Јавног позива за доделу награда општине Пријепоље и јавног признања Почасни грађанин општине Пријепоље за 2024.годину број 07-9/24 од 21.05.2024.године, Општинско веће општине Пријепоље, објављује

# ЈАВНИ ПОЗИВ ЗА ДОСТАВЉАЊЕ ИНИЦИЈАТИВА ЗА ДОДЕЛУ НАГРАДЕ ОПШТИНЕ ПРИЈЕПОЉЕ И ЈАВНОГ ПРИЗНАЊА ПОЧАСНИ ГРАЂАНИН ОПШТИНЕ ПРИЈЕПОЉЕ ЗА 2024.ГОДИНУ

Општина Пријепоље додељује:

# НАГРАДЕ ОПШТИНЕ ПРИЈЕПОЉЕ,

* **ЈАВНО ПРИЗНАЊЕ ПОЧАСНИ ГРАЂАНИН ОПШТИНЕ ПРИЈЕПОЉЕ,**
* **ЗАХВАЛНИЦЕ ОПШТИНЕ ПРИЈЕПОЉЕ,**
* **НОВЧАНЕ НАГРАДЕ ОПШТИНЕ ПРИЈЕПОЉЕ.**

1. **НАГРАДА ОПШТИНЕ ПРИЈЕПОЉЕ**

Награда општине Пријепоље се може доделити физичком или правном лицу, које има пребивалиште, односно седиште или послују на територији општине Пријепоље или физичким и правним лицима која имају пребивалиште, односно седиште ван територије општине Пријепоље или у иностранству, под условом да су њихова достигнућа и стваралаштво везани за општину Пријепоље или ако су дали посебан допринос друштвеном и привредном развоју општине Пријепоље.

Основни критеријуми за доделу Награде општине Пријепоље су значајна остварења у области :

- привреде, образовања и васпитања, науке, културе, здравствене заштите, социјалне и дечије заштите, развоја локалне самоуправе и у другим областима стваралаштва и хуманитарног деловања у општини Пријепоље.

# ЈАВНО ПРИЗНАЊЕ - ПОЧАСНИ ГРАЂАНИН ОПШТИНЕ ПРИЈЕПОЉЕ

Јавно признање Почасни грађанин општине Пријепоље се може доделити појединцу који може имати пребивалиште на територији или ван територије општине Пријепоље, као и појединцу који није држављанин Републике Србије.

Основни критеријуми за доделу Јавног признања - Почасни грађанин општине Пријепоље су да:

- појединац својим радом, научним, уметничким, политичким, хуманитарним и другим деловањем изузетно доприноси развоју и афирмацији општине Пријепоље у земљи и иностранству.

**III ЗАХВАЛНИЦЕ ОПШТИНЕ ПРИЈЕПОЉЕ**

Захвалница општине Пријепоље се може доделити домаћем или страном физичком или правном лицу, као и домаћим или страним општинама, градовима или институцијама, за изузетан допринос афирмацији и промовисању општине Пријепоље, као и пружању помоћи општини, привредним субјектима или грађанима општине Пријепоље.

**IV НОВЧАНЕ НАГРАДЕ ОПШТИНЕ ПРИЈЕПОЉЕ**

Новчана награда општине Пријепоље може се доделити појединцима-физичким лицима која имају пребивалиште на територији општине Пријепоље, која су се нарочито истакла радом и резултатима рада или су учинили изразито хумано дело, ученицима, студентима или спортистима за постигнуте резултате на такмичењима у земљи и иностранству.

# Подношење иницијативе:

Иницијативе за доделу Награде општине Пријепоље и Јавног признања – Почасни грађанин општине Пријепоље могу поднети:

* 1. Председник општине,
  2. Правна лица са седиштем на територији општине Пријепоље,
  3. одборници Скупштине општине Пријепоље,
  4. као и групе од најмање 15 грађана који имају пребивалиште на територији општине Пријепоље.

Иницијативе за доделу Захвалнице општине Пријепоље и Новчане награде општине Пријепоље могу поднети:

1. Председник општине,
2. одборници Скупштине општине Пријепоље,
3. као и групе од најмање 15 грађана који имају пребивалиште на територији општине Пријепоље.

# Одлуку о додели Награде општине Пријепоље, Јавног признања-почасни грађанин општине Пријепоље, Захвалнице општине Пријепоље и Новчане награде општине Пријепоље доноси Скупштина општине Пријепоље.

# Начин подношења иницијатива:

Иницијативе за доделу Награде општине Пријепоље, Јавног признања – Почасни грађанин општине Пријепоље, Захвалнице општине Пријепоље и Новчане награде општине Пријепоље са одговарајућим прилозима којима се доказује испуњеност услова и назнаком за коју награду се предлажу подносе се Општинском већу општине Пријепоље, у писаној форми, са образложењем на адресу:

**Општинско веће општине Пријепоље**

**Трг Братства и једниства 1**

**31300 Пријепоље**.

Иницијативе се могу доставити и писарници општине Пријепоље. Ближе информације могу се добити на број телефона 714-956 или у канцеларији број 13 у згради Општинске управе.

Неблаговремене и непотпуне иницијативе се неће разматрати.

# Рок за достављање иницијатива:

Рок за достављање иницијатива је 8 дана од дана објављивања јавног позива.

Јавни позив за достављање иницијатива биће објављен у локалним средствима јавног информисањa и на званичној интернет презентацији општине Пријепоље „ [www.prijepolje.ls.gov.rs](http://www.prijepolje.ls.gov.rs)“ ,где ће бити објављени и потребни обрасци.

Општинско веће општине Пријепоље задржава право да у случају потребе разјашњења достављене документације тражи додатну документацију.

Пријепоље

Број: 07-9/24-1

*О п ш т и н с к о в е ћ е*

Председник

Драго Попадић